cyanic-selkie/wikianc huggingface dataset:
Erretinopatia
Erretinopatia jatorriz endekapenezkoa edo inflamatorioa ez den erretinako edozein gaixotasun da. Erretinopatia, beraz, ez da gaixotasun bakar bat, baizik eta izen honekin afekzio multzo ezberdin bat izendatzen da, horietako bakoitzak ezaugarri zehatz batzuk dituelarik.
Erretinopatia ohikoenak erretinopatia diabetikoa (diabetesaren konplikazioa), erretinopatia hipertentsiboa (hipertentsio arterialaren konplikazioa) eta erretinosi pigmentarioa (jatorri genetikoko gaixotasuna) dira. Horiek guztiek, fase aurreratuetan, ikusmen-gaitasuna nabarmen honda dezakete.
Artigues-Sant Adrià geltokia
Artigues | Sant Adrià Bartzelonako metroaren geltoki bat da, Badalona udalerrian dago.
Geltokia 1985en inauguratu zen.
Saint-Fargeau (Parisko metroa)
Saint-Fargeau Parisko metroaren geltokia da, Paris udalerriko 20. barrutian dagoena.
Sceloporus goldmani
Sceloporus goldmani Sceloporus generoko animalia da. Narrastien barruko Phrynosomatidae familian sailkatuta dago.
Montaverner
Montaverner Valentziako Erkidegoko udalerria da, Vall d'Albaida eskualdean eta Valentziako probintzian kokatua.
2010eko urtarrilaren 1eko erroldaren arabera 1.828 biztanle zituen.
Nuret-le-Ferron
Nuret-le-Ferron Frantziako udalerria da, Indre departamenduan dagoena, Erdialdea-Loira Harana eskualdean. 2013an 0 biztanle zituen.
Biztanleria
2007an Nuret-le-Ferron udalerrian erroldatutako biztanleak 321 ziren. Familiak 128 ziren, horien artean 36 pertsona bakarrekoak ziren (16 bakarrik bizi ziren gizonak eta 20 bakarrik bizi ziren emakumeak), 24 seme-alabarik gabeko familiak ziren, 56 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.
Porte-Saint-Martin (Paris)
Porte-Saint-Martin (39), Frantziako Paris hiriburuan dagoen auzo bat da, Entrepôt (10) barrutian. 1999ko erroldaren arabera 23.125 biztanle zituen.
Izena auzo honetan dagoen Saint-Martin-des-Champs prioretxeari zor dio.
Parus albiventris
Parus albiventris Parus generoko animalia da. Hegaztien barruko Paridae familian sailkatua dago.
Nuret-le-Ferron
Biztanleria
Biztanleriak, denboran, ondorengo grafikoan ageri den bilakaera izan du:
Etxebizitza
2007an 180 etxebizitza zeuden, 128 familiaren etxebizitza nagusia ziren, 32 bigarren erresidentzia ziren eta 20 hutsik zeuden. 170 etxeak ziren eta 6 apartamentuak ziren. 128 etxebizitza nagusietatik 96 bere jabearen bizilekua ziren, 26 alokairuan okupaturik zeuden eta 6 doan lagata zeuden; 3 etxek gela bat zuten, 4 etxek bi zituzten, 23 etxek hiru zituzten, 32 etxek lau zituzten eta 66 etxek bost zituzten. 103 etxek euren parking plaza propioa zuten azpian. 48 etxetan ibilgailu bat zegoen eta 72 etxetan bat baino gehiago zituzten.
Biztanleria-piramidea
2009an sexu eta adinaren araberako biztanleria-piramidea hau zen:
Ekonomia
2007an lan egiteko adina zuten pertsonak 202 ziren, horien artean 148 aktiboak ziren eta 54 inaktiboak ziren. 148 pertsona aktiboetatik 140 lanean zeuden (82 gizon eta 58 emakume) eta 8 langabezian zeuden (2 gizon eta 6 emakume). 54 pertsona inaktiboetatik 18 erretiraturik zeuden, 21 ikasten zeuden eta 15 "bestelako inaktibo" gisa sailkaturik zeuden.
Diru sarrerak
2009an Nuret-le-Ferron udalerrian 130 unitate fiskal zeuden, 330 pertsonek osaturik. Pertsona bakoitzeko diru-sarrera fiskalaren mediana urteko 15.066 euro zen.
Ekonomia jarduerak
2007an zeuden 6 komertzioetatik, 1 bestelako produktu industrialen fabrikazioko enpresa zen, 2 eraikuntza enpresak ziren, 1 ibilgailuen saltze eta konpontze enpresa zen, 1 higiezinen enpresa zen eta 1 zerbitzu enpresa zen.
2009an zeuden norbanakoentzako 2 zerbitzu publikoetatik, 1 iturgina zen eta 1 argiketaria.
2000. urtean Nuret-le-Ferron udalerrian 33 nekazaritza-ustiategi zeuden, 3.354 hektarea erabiltzen.
Hezkuntza eta osasun ekipamenduak
2009an inguruko herriekin osatutako barreiatutako lehen-hezkuntzako eskola bat zegoen.
Middle Town (St Agnes)
Middle Town, Ingalaterrako Kornualles konderriko etxalde txiki bat da, Scilly uharteetan.
Zruč nad Sázavou
Zruč nad Sázavou Txekiar Errepublikako udalerri bat da. 4,758 biztanle ditu eta 16.41 kilometro koadroko azalera. Kutná Horako barrutian dago.
Wagoner konderria (Oklahoma)
Wagoner konderria (Wagoner County) Oklahomako konderri bat da, Ameriketako Estatu Batuetan. Hiriburua Wagoner da. 2010eko zentsuaren arabera 73,085 biztanle zituen, NaN kilometro koadroko azaleran.
Veere
Veere Herbehereetako Zeelanda probintziako herria da. 2010eko urtarrilaren 1eko erroldaren arabera, herriak 21.932 biztanle zituen.
San Esteban eliza (Usetxi)
San Esteban eliza Esteribarko Usetxi lekuan Erdi Aroko kristiau eliza bat da.
Eraikina
Eliza txikiak, gaur egungo hormen barruan, portada erromaniko bakarra ezkutatzen du, XII. mendekoa, ibarran geratzen dena. Nonbait, portada hori iparraldeko hormatik hegoaldera eraman zuten, gaur egun dagoen tokira. Bere kanpandorrea duela gutxi zaharberritu da.
Znojmo
Znojmo Txekiar Errepublikako udalerri bat da. 33,719 biztanle ditu eta 65.93 kilometro koadroko azalera. Znojmoko barrutian dago.
Historia
Udalerriaren lehen aipamen idatzia 1328 urtean egin zen.
Hossegorreko aintzira
Hossegorreko aintzira (lac d'Hossegor) Frantziako itsas-aintzira da, Soorts-Hossegor udalerrian kokatuta. Bere iparraldeko muturra Seignossen dago.
Aturriko antzinako bokalearen aztarna da, Capbretondik Baionarantz eraman zutena.
Kappelen
Kappelen Suitzako udalerria da. Berna kantonamenduan dago, barrutian. 2014an 0 biztanle zituen 0 kilometro koadrotan banatuta.
Mugakideak
Honako udalerri hauekin egiten du muga:
Kallnach
Kallnach Suitzako udalerria da. Berna kantonamenduan dago, barrutian. 2014an 0 biztanle zituen 0 kilometro koadrotan banatuta.
Mugakideak
Honako udalerri hauekin egiten du muga:
Ignasi Barraquer
Ignasi Barraquer Barraquer (Bartzelona, 1884ko martxoaren 25a - Bartzelona, 1965eko maiatzaren 13a) mediku oftalmologo kataluniarra izan zen.
1907an lizentziatu ondoren, hurrengo urtean Oftalmologian espezializatu zen eta 1917an begi-lausoen ebakuntzarako bide berria ireki zuen. 1947an jaioterrian "Institut Barraquer d'Oftalmologia" zabaldu zuen, izen bereko klinikarekin batera, erreferentziazkoak direnak.
José bere aita oftalmologoaren jarduerari jarraipena eman zion modu berean, Josep Ignasi eta Joaquim semeek ere bere lanarekin segitu zuten, bai eta ilobek ere.
Middle Town (St Martin's)
Middle Town, Ingalaterrako Kornualles konderriko etxalde bat da, Scilly uharteetan.
Haylie McCleney
Haylie McCleney (Birmingham, Alabama, AEB, 1994ko uztailaren 11) softboleko zelaiko jokalari profesional estatubatuarra da. Alabamako unibertsitateko softbolean jokatu zuen Southeastern Conference-n. 2020ko Udako Olinpiar Jokoetan, Estatu Batuak ordezkatu zituen, eta zilarrezko domina irabazi zuen. Azkenaldian, Athletes Unlimited Softball ligan jokatu zuen.
Ibilbidea
McCleneyk unibertsitateko softbolean jokatu zuen Alabaman, 2013tik 2016ra, Bigarren Taldeko eta Lehen Taldeko hiru SECen ohoreak lortuz. Gainera, National Fastpitch Coaches Association-ek Bigarren Taldeko eta hiru Lehen Taldeko All-American izendatu zuten. McCleneyk, Alabamako klubarekin, karrerako bateo koroarekin eta eliteko kide bezala amaitu zuen bere ibilbidea, batez besteko 400, 300 hit, 200 korrika eta 100 base lapurtutakoekin.
Athletes Unlimited Softball ligako hasierako denboraldian jokatu zuen.
Nazioarteko ibilbidea
McCleney Estatu Batuetako emakumezkoen sofbol selekzio nazionaleko kide da 2013az geroztik. 2020ko Udako Olinpiar Jokoetan, Estatu Batuetako taldea ordezkatu zuen, eta zilarrezko domina irabazi zuen. AEBko taldea lideratu zuen bateoen batez bestekoan, ,529 bateatu zuen 2020ko Olinpiar Jokoetan bederatzi kolpe eta lau lasterketarekin sei partidatan; bere hit-ak lider izan ziren txapelketan. AEB taldea Japoniako taldea garaitu zuen urrezko domina jokoan 2-0, non plateretan zuritu zuen. Txapelketaren ostean, WBSC All-Olympic softbol taldean izendatu zuten.
Kohesore
Kohesorea lehenengo irrati-hargailuek zerabilten irrati-seinale detektagailua da, XX. mendearen hasieran, haririk gabeko telegrafiaren garaian. Édouard Branly frantziar fisikariak 1890ean asmatua, hainbat fisikarik eta asmatzailek egokitu zuten.
Haylie McCleney
Olinpiar Jokoak
2020ko Tokioko Olinpiar Jokoetan AEBrentzako zilarrezko domina irabazi zuen taldeko kide izan zen. Japoniak (urrezkoa) eta Kanadak (brontzezkoa) eskuratuko zituzten. Hauek osatu zuten AEBko taldea: Ali Aguilar, Monica Abbott, Valerie Arioto, Ally Carda, Amanda Chidester, Rachel Garcia, Haylie McCleney, Michelle Moultrie, Dejah Mulipola, Aubree Munro, Bubba Nickles, Cat Osterman, Janie Takeda, Delaney Spaulding eta Kelsey Stewart-ek.
Kohesore
Kohesorea distantzia txiki batez aldaratutako bi elektrodo dituen hodia edo kapsula da. Bi elektrodoen arteko tartean, metalezko txirbilak ditu. Gailuak irrati maiztasuna duen seinale bat hartzen duenean, metalezko txirbilak kohesionatzen"dira; hau da, elkarren artean itsasten dira. Kohesioari esker, korronte elektriko handiagoa pasatzen uzten du. Behin irrati-seinalea amaitutakoan, txirbilek itsatsita jarraitzen dute. Beraz, kohesioa hausteko elektroiman batek eragindako ezkila-mihi batez jotzen da.
Haylie McCleney
Bizitza pertsonala
McCleney Kylee Hanson Florida State softbol jokalari ohiarekin ezkongai dago. 2019ko otsailean eman zuten ezkon-hitza.
São Manuel
São Manuel Brasilgo udalerri bat da, São Pauloko estatuan kokatua. biztanle ditu 0 km²ko eremuan.
Askimotz
Askimotza (Cynodon dactylon) Poaceae familiako landare belarkara da. Gariaren familiakoa, zuztar etzan korapilatsua eta hosto luze eta zorrotzak dituena; hiru edo bost buruxka ematen ditu lasto motz baten muturrean.
Azalpen botanikoa
Landare honen familia Poaceae da, lehen graminea deitzen zena. Cynodon generokoa da. Belar iraunkor bat da, esku bete bat garaiera hartzen duena, eta errizoma duena. Hosto lantzakarak ditu eta 3-5 buruxkako infloreszentzia, eskuko hatzen tankerara antolatuak. Buruxka bakoitzak lore txiki bakarra du.
Elliot Silverstein
Elliot Hersh Silverstein (Boston, Massachusetts, 1927ko abuztuaren 3) Ameriketako Estatu batuetako zinema zuzendaria da. Bere lan ezagunena Cat Ballou (1965) filma izan zen.
Askimotz
Azalpen botanikoa
Hostoak berde griskarak dira, baina estres hidrikorik gabe kolore berde sakon bat hartzen dute. Hosto laburrak dira, 4-15 cm luze, ertz indartsuez; lekak 1,5-7 cm luze izan ohi dira, bilotsuak erpinean, ligula menbranotsu ziliodunez, 0,2-0,3 mm luze, batzuetan bilotsuak ifrentzuan. Neguan klorofila galtzen dute, zurixkak izateraino.
Elliot Silverstein
Ibilbidea
Elliot Silversteinek Cat Ballou filma zuzendu zuen 1965ean, Jane Fonda protagonista zuen western komikoa. Orden kronologikoaz beste film ezagunak hauek dira: The Event, A Man Called Horse, Honeymooon, The Invisible Assassin eta Flashfire. Telebistarako The Twilight Zone, The Nurses, Picket Hences eta Tales from the Crypt idatzi zituen. Silverstein zuzendari oparoa ez zen arren, sarritan bere filmak sarituak izan ziren. Cat Ballouk, adibidez, Oscar bat irabazi zuen (aktore onenekoa) eta beste lauetan izendatu zuten.
Askimotz
Azalpen botanikoa
Zurtoinak zut irteten dira, baina lurrera makurtzen dira; 1-30 cm bitartekoak. Zertxobait zapalduak dira, batzuetan pikor gorrindolez hornituak.
Elliot Silverstein
Biografia
Silverstein hiru aldiz ezkondu zen, hirurak dibortzioan amaituak. Lehen ezkontza Evelyn Ward-ekin izan zen, bigarrena Alana King-ekin. Lehen ezkontzarekin, David Cassidyren aitaordea bihurtu zen. Gaur egun North Hollywooden bizi da, Kalifornian. Nahiz eta erretreta hartu, jubilatu aktiboa da, zinema irakasle izan da eta proiektu desberdinetan lanean jarraitzen du.
Askimotz
Azalpen botanikoa
Hazien, estoloien eta errizomen bitartez ugaltzen da. Hazkundea 15 °C-tik gora hasten da, baina tenperatura egokiena du 24-37 °C bitarte; neguan, landarearen aireko zatia guztiz lehortzen da, lozorroan egoteko, eta kolore arrea hartzen du.
Fisiologiaren aldetik begiratuta, karbonoa finkatzeko eraginkortasun handiko sistema dauka, C4 bidea; artoak, azukre-kanaberak, basartoak edo amarantoak bezala.
Hazkundea
Landare hau asko lantzen da klima bero eta epeletan, mundu guztian, 30° hego eta 30° iparreko latitudetan, eta urtean 500-2800 mm-ko euria den lekuetan. Itsaso mailatik 2200 m garaiera bitartean hazi daiteke arazorik gabe.
Erabilera
Lastertasun handiko hazkundea duenez eta zaurietatik azkar bizkortzen denez, oso erabilia da kirol zelaietan. Lehorte handiko lurraldeetan aurrera egiten du, beste belardi batzuek ez bezala, beroa eta lehorra ongi pairatzen baititu.
Sendabelarra
Cynodon dactylon landarean potasio gatzak, tritizina eta inositol dauzka.
Sendabelar gisa erabilzten da diuretiko gisa, gibelaren babesle eta hanturen aurka. Ez da erabili behar diuretiko gisa hipertentsioa edo kardiopatiak direnean, eta erabiltzekotan, medikuaren zaintzapean. Haurdun diren emakumeek ez dute hartu behar, abortua sortzeko gaitasuna izan baitezake.
Errizoma erabiltzen da, 200 cc uretan egosita 20 g; ura kendu, errizoma txikitu eta berriro egosi 5 minutuz, 1,25 l urtean. Garratz samarra denez, menda belarrez edo makilgoxoarekin batera egosi ohi da.
Deskribapena
Christiaan Hendrik Persoon botanikoak deskribatu zuen Cynodon dactylon eta Synopsis Plantarum (1805) liburuan argitaratu zuen.
Zitologia
Kromosoma kopuru hau dute askimotzak eta taxon zehaztugabeek: 2n=40.
Etimologia
Cynodon grezieratik hartutako kuon (zakur) eta odous, odontos (hortz) zatiez osaturik dago, ziurrenik errizomak dituen kimu koniko gogor eta zorrotzengatik; dactylon latinezko izen bat da (hatz).
Euskal izenak
Landare belarkaretan ohikoa denez, askimotzak beste izen asko hartzen ditu Euskal Herrian, euskalkien eta, askotan, bailara edo herrien arabera. Euskararen Herri Hizkeren Atlasak izen hauek erregistratzen ditu Cynodon dactylon landarearen fitxan: muitabelar, mugita, xendena, sapabelar, khundeabelhar, khondera, errosariobedar, errosariobelhar, arrosariopikor, ildopiltzar, askibedar, gramabelar, gramenabelhar, arrestelübelhar, soamuri, aienbedar, alga, alkabelar, antoniobedar, atsoerio, basazalka, erpñabedar, hüxtübelhar, iaka, ilarbasa, landabelar, mandobedar, oytabedar, perejilbedar, siarbedar, traukekami, txominbedar, urdemutur, xaatxondo.
Moïse Tshombe
Moïse Kapenda Tshombe (Musumba, Belgikar Kongo, 1919ko azaroaren 10a - Aljeria, 1969ko ekainaren 29a) kongotar politikaria izan zen, Katangako presidentea 1960-1963 bitartean, eta Kongoko Errepublika Demokratikoko lehen ministroa 1964-1965 bitartean.
Askimotz
Euskal izenak
Hiztegi batzuek jasotzen duten otsatz forma, ordea, ez du erregistratzen Euskararen Herri Hizkeren Atlasak.
Moïse Tshombe
Bizitza
Familia aristokratiko aberatsean jaio zen. Belgikarren kolonizazioaren denboran negozio-gizon bakarrenetarikoa izan zen. CONAKAT (Katangako Elkarteen Konfederazioa) alderdiaren sortzailea eta buruzagia izan zen. Kongoren independentziari dagokionez, federalismoaren aldeko izan zen, gerora garaile irten ziren Patrice Lumumbaren ikuspegi bateratzailearen aurka. 1960ko ekainaren 30ean Kongoren independentzia aldarrikatu eta hamar egunera, Katanga probintziaren independentzia ezarri zuen, mea-aberastasunak kontrolatzen zituzten europar enpresa ahaltsuen babesarekin. Katangako presidentea zela, mertzenario zuriez baliatu zen aginpideari eusteko, NBEari eta gobernu zentralari aurre eginez. 1963. urtean etsi egin behar izan zuen eta Europara erbesteratu zen.
1964ko uztailean, Joseph Kasa-Vubu lehendakariak gobernu zentraleko lehen ministro izendatu zuen. Politika zentralista eta atzerriko konpainien aldekoa bultzatu zuen, baina 1965. urtean Mobutu Sese Seko jeneralak estatu-kolpea eman ondoren, Espainiara erbesteratu zen. 1967ko uztailean, aginpidea berreskuratzearren europar mertzenario talde bat antolatzen ari zela, hegaldi batean bahitu eta Aljeriara eraman zuten. 1969an hil zen bihotzekoak jota.
Askimotz
Euskal izenak
Dena dela, Euskaltzaindiaren Hiztegiak askimotz forma jasotzen du, arrosario-belar definizioarekin.
Kristo bere gurasoen etxean
Kristo bere gurasoen etxean (1849-50) John Everett Millaisen margolan bat da, Familia Santua irudikatzen duena San Joseren zurgintza tailerrean. Pintura oso eztabaidagarria izan zen lehen aldiz erakutsi zenean, kritika negatibo asko eraginez, horien artean Charles Dickensek idatzitako bat nabarmentzen delarik. Aurretik ezezaguna zen Prerrafaelismoa ospera katapultatu zuen, eta Errealismoari buruzko eztabaidarako ekarpen handia izan zen arteetan.
Orain Tate Britainen dago, Londresen.
Gaia
Pinturak Jesus gaztea bere tailerrean Joseri laguntzen irudikatzen du. Jose ate bat egiten ari da, bere arotzeriako lan-mahaiaren gainean. Jesusek eskua moztu du ikusgai dagoen iltze batekin, estigmak sinbolizatuz eta Jesusen gurutziltzatzea aurreirudikatuz. Odolaren zati bat bere oinaren gainera erori da. Jesusen amonak, Anak, pintza batzuekin iltzea kentzen dion bitartean, bere ama kezkatuak, Mariak, musu bat emateko masaila eskaintzen dio. Josek Jesusen esku zauritua aztertzen du. Gazte batek, geroago Joan Bataiatzailea bezala ezagutua izango zenak, ura ekartzen du zauria garbitzeko, beranduago izango zen Kristoren bataioa aurreirudikatuz. Joseren laguntzaile batek, Jesusen apostolu izango direnen ordezkari denak, gertaera hauek ikusi ditu.
Koadroaren hondoan objektu batzuk erabiltzen dira gaiaren esanahi teologikoa are gehiago sinbolizatzeko. Eskailera bat, Jakoben Eskailerari erreferentzia egiten diona, hondoko horman bermatzen da, eta, honen gainean, Espiritu Santua irudikatzen duen uso bat dago. Arotzeriako beste tresna batzuk Hirutasun Santuari dagozkio. Millaisek, ziuraski, Albrecht Dürerren Melankolia I grabatua erabili zuen irudi honen iturri bezala, Quattrocentoaren lanekin batera. Atetik ikusten diren artaldeko ardiek, etorkizuneko artalde kristaua irudikatzen dute.
Millais John Rogers Herberten Gure Salbatzaileak bere gurasoei hitz egiten die Nazarethen margolanaren eragina izan zuela iradoki da. Jesus bere tailerrean Joseri laguntzen irudikatzen duen koadro batean ere marraztu ahal izan zuen, bere garaian Annibale Carracciren lana zena.
Kritikak
Pintura oso eztabaidagarria izan zen lehen aldiz erakutsi zenean, arotzeria tailer baten irudikapen errealistagatik, batez ere zikinkeriagatik eta lurreko egur zatiengatik. Horrek kontraste dramatikoa egiten zuen Jesusen familiaren erretratuarekin, haren familiarekin eta haren apostoluekin, erromatar togak gogorarazten zituzten jantziekin. Charles Dickensek Millaisi leporatu zion Maria alkoholikoa dela esatea.
Kritikariak ere, Jesusen antzezpenaren aurka agertu ziren, horietako bat, "Salbatzaile gaztea" ume judu ilegorri bat" bezala irudikatuta ikustea "mingarria" zela kexatu zen . Dickensek honela deskribatu zuen: "Ume ilegorria, lepo okerrekoa eta kamisoiarekin, badirudi bultzada bat jaso duela... alboko areka batean jolasten" . Beste kritikari batzuek, pertsonaiek, errakitismo zantzuak eta beheko kaseekin lotutako beste gaixotasun batzuk erakusten zituztela iradoki zuten. Eztabaida zela eta, Viktoria erreginak margolana Buckingham jauregira eramatea eskatu zuen, pribatuan ikusi ahal izateko.
Errege Akademian, pintura William Holman Hunt Millaiseko lankidearen laguntzarako pieza batekin erakutsi zen, honek, familia batek zauritutako pertsona bati laguntzen dion historia kristau goiztiarreko eszena bat ere erretratatu zuelarik. "Misiolari kristau bat druiden jazarpenetik babesten duen familia britainiar bat" zuen izenburu.
Ioien kanal
Ioien kanala zelula mintzean kokaturik dagoen transmintzeko proteina mota bat da, ioi konkretuak mintzean zehar igarotzea ahalbidetzen duena. Urez beteriko poro edo ubide bat da eta jarioa erregulatzeko konportak ditu.
Na+, K+, Ca2+ edo Cl −|undefined gisako ioiak zelula mintzean zehar pasatzen ditu ioi bakoitzaren gradiente elektrokimikoaren arabera eta zelularen oreka eta homeostasia mantentzeko ezinbestekoak dira, hala zelularen bolumena eta pH-a mantentzeko, nola zelula kitzikagarrien (neurona, miozito) atseden potentziala lortzeko.
Oinarrizko ezaugarriak
Zelula mintzaren funtzio garrantzitsuenetako bat kanpoko matrizearekin sustantziak elkartrukatzea da. Gradientearen alde egiten duenean garraio pasiboa izenaz ezagutzen da, ez baitu energiarik gastatu behar. Kargarik gabeko molekulek (O2, CO2...) mintza arazorik gabe zeharkatzen dute, baina kargadunek transmintzeko proteinak erabiltzen dituzte. Ioien kasuan ioien kanalak erabiltzen dira.
Kanalek oinarrizko ezaugarri hauek dituzte :
Sailkapena
Barne belarriko zelula batek 300 ioien kanal mota izan ditzake esate baterako. Kanala ireki eta ixten duen mekanismoa (gating) mintzeko voltaiaren, sustantzia kimikoen, tenperatura aldaketen edo mintzaren deformazio baten bidez erregulatzen da, besteak beste.
Voltaiaren araberako kanalak
Hauen funtzio nagusia bulkada elektrikoak transmititzea da, mintzaren alde bietan dauden anioien eta katioien kontzentrazioaren bidez sortarazten baitira. Mintzaren potentzial elektrikoan gertatzen diren aldaketek kanalen 3. mailako konformazioan aldaketak eragiten dituzte eta poroak ireki egiten dira. Zelula kitzikagarrietan (neurona, muskulu zelulak...) kopuru handitan agertzen dira.
Ligandoek erregulaturiko kanalak
Sustantzia kimiko batek (neurotransmisorea, hormona, cAMP...) mintzeko energia askean aldaketa bat sortarazten du eta kanalaren konformazioa aldatu egiten da poroa irekiz. Nerbio bulkadaren transmisioan zelula post-sinaptikoko dendritetako mintzean kopuru handitan agertzen dira.
Lipidoek erregulaturiko kanalak ere badaude. Jarduera hau duten lipido ezagunenak fosfatidilinositol 4,5 bisfosfatoa (PIP2) eta azido fosfatidikoa dira.
Kanal mekanosentikorrak
Bulkada mekaniko batek irekitzen dituen kanalak dira, normalean mintza luzatu eta honek sorturiko tentsioaren bidez. Zitoeskeletoak parte hartzen duela pentsatzen da.
Garrantzia biologikoa
Ioien kanalak bereziki garrantzitsuak dira nerbio sistemako bulkada elektrikoa transmititzeko orduan. Naturan animalia eta landareek garatu dituzten pozoien helburua kanal hauek blokeatzea izaten da. Nerbio sistemaz gain erantzunkizun handia dute muskuluen uzkurduran, bihotzaren erritmoan, T linfozitoen aktibazioan eta pankreako zelulek intsulina jariatzeko orduan.
Historia
Ioien kanalen kontzeptua Alan Hodgkin eta Andrew Huxleyk proposatu zuten 1952. urtean, txibi erraldoiaren neuronetako axoiak ikertzen zituztenean. Na+ eta K+ korronteak mintzeko toki jakinetan agertzen zirela ikusi zuten. Erwin Neher eta Bert Sakmann ikerlariek "patch clamp" teknikaren bidez kanaletako korronte elektrikoak neurtu zituzten eta honi esker Kimikako Nobel Saria jaso zuten. Duela gutxi Roderick MacKinnon-en taldeak ioien kanal bat kristalizatzea lortu zuen eta X izpien bidez aztertu zuen. Honek ere Nobel Saria jaso zuen 2003. urtean.
Erretinopatia hipertentsibo
Erretinopatia hipertentsiboa hipertentsio esentzialean agertzen den erretinopatia da. Estenosiak eta kalibre-irregulartasunak arterioletan, odoljario azalekoak eta sakonak, exudatu bigunak, exudatu gogorrak eta papiledema dira sintoma kliniko nagusiak. Izenak erretinaren parte-hartzea besterik adierazten duen arren, bai koroideetan bai nerbio optikoan aldaketak ikusten dira, gaixotasunaren kronikotasunaren eta larritasunaren arabera.
Soustonseko aintzira
Soustonseko aintzira (étang de Soustons) Landetako aintzira da, Soustons eta Asur udalerrien artean kokatuta.
Bere fauna dela eta, Natura 2000k babesturiko tokia da.
Sortaldeko Atea
Sortaldeko Atea edo Gate of the Orient (txineraz: 东方之门), Txinako Herri Errepublikako Suzhou hirian eraikitzen dagoen etxe orratza da.
301 metro eta 68 solairu izango ditu eta Suzhouko finantza barruti berrian egongo da.
Robert Matthew Johnson Marshall arkitekto taldeak diseinatua da.
Eraikuntza
Dorrea 2008aren amaieran hasi ziren eraikitzen eta 2009 osoan zehar, zulatze eta zimendatze lanak burutu ziren.
2012ko urrian egituraren azken zatiko antenak jarri zituzten.
Westgate Las Vegas
Westgate Las Vegas Resort & Casino, AEBetako Nevada estatuko Las Vegas hirian dagoen kasino eta hotel bat da, Las Vegas Strip etorbidearen iparraldean eta Winchester hiri esleituan. Urte luzez Las Vegas Hilton izenez ezaguna izan zen.
1969an ireki zen.
David Albury
David Albury erakunde publikoetarako eta erakundeetarako aholkularia da. Gaur egun Erresuma Batuetako Berrikuntza Unitateko Batzordearen zuzendari moduan lan egiten du, gainera irakasle bisitaria da Berrikuntza-Ikerketetan Londresen dagoen King's College-en. Beste alde batetik, Lehen Ministroaren Estrategia Unitateko Aholkulari Nagusia izan zen.
David Albury, transformaziorako eta zerbitzu publikoen berrikuntzarako inplementazioan eta formazioan edo heziketan espezializatuta dago ere. Bere gaur egungo lana, Global Education Leaders Program-en (GELP) diseinua eta garapena koordinatzean datza. Zeinek zazpi eskumen nahasi izan zituen (New York, Ontario, Chaoyang (Beijing), Finlandia, Zeelanda Berria, Australia eta Hego Korea). Eta beste alde batetik, berrikuntza erradikaletarako laguntza eman zuen Londreseko osasun zerbitzuan.
Lehen esan dugun moduan, David Albury, Global Educational Leadership Program (GELP) (GELP) deitzen den programaren parte da; GELP komunitate moduko bat da eta bertan zenbait pertsonak lan egiten dute, zehatz mehatz heziketa-sektoreko liderrak, pentsalariak, aholkulariak eta heziketa-politika diseinugileak eratzen duten komunitatea da. Hauek gainera, heziketa, eremu lokaletik, nazio eta nazioartekora eraldatzea lortu nahi dute.
Albury-k azpimarratzen du XXI mendean heziketa bereziki pertsonala dela, erroa norbanakoan jarriz, gogoko dituen gauzetan eta bere ahalmenetan. David Albury-k esaten duen moduan, heziketa horrelakoa da: pertsonala, integratua dago, konektatuta dago, parte-hartzailea eta batez ere boterea eratzen edo sortzen du. Berak honako hau ziurtatzen duen bezala: “Denak gara ikastunak, ikasketa den bide horretako arkitekto aktiboak”. .
Garapena
David Albury Berrikuntza Unitatearen Kontseilu. Zuzendaria da, rol honetan ere izan da erakundearen moldaketan lagundu izan duena 2006. urtetik. Hasi eta zuzendu izan ditu Berrikuntza-unitatearen hainbat proiektu garrantzitsu, New Yorkeko iZonak-ak barne. Horretaz aparte, 2009 urtetik 2014. urtera arte, Hezkuntza Lider Globalen Programaren (GELP) diseinu eta garapenaren zuzendaria izan zen. Eta azkenik, bere goren unea Eskola Independenteen Elkartea sortu zuenean izan zen, Gales Berriko Hegoaldean zehatz mehatz, ikasleen potentzial altua ikustarazteko.
Bi hamarkada baino gehiagotan, David-ek kontsultatu eta aholkatu du politika estrategiak eta aldaketak bideratzeaz, batez ere hezkuntzaren berrikuntzan eta osasun zerbitzuak bezalako erakunde publikoetan zentratuz. Beste alde batetik politikariekin batera lan egin du eta baita politikariak formatu edo entrenatu ditu ere; zuzendariak eta lokal, nazional eta nazioarteko erakundeetako profesionalak EBan, Australian, Brasilen, Kanadan eta Zeelanda Berrian gidatuz.
2002.urtetk 2006.urtera arte, David Albury Erresuma Batuetako lehen ministroaren Aholkulari Nagusia izan zen, ministroarentzako Etrategia-Unitateen rola betetzen eta baita hezkuntzarako eta osasunerako estrategiak burutzen ere. David Gobernurako Institutuaren bazkide bat eta School21-en Gobernari bat da.
Life... but how to live it?
Life... but how to live it? edo LBHTLI 1988an Oslon (Norbegia) sortutako Hardcore punk taldea da.
Historia
Taldea 1988ko udan sortu zen Oslon erdian zegoen Blitz etxe okupatuan, Norbegiako beste hainbat musika talde bezala, So Much Hate eta Stengte Dører esaterako. Jotzen egon ziren 5 urteetan 300 kontzertu baino gehiago eman zituzten Europa osoan zehar.
1994an kontzertuak emateari utzi bazioten ere, 2000ko hamarkadan kontzertu puntual batzuk emateko elkartu ziren. 2002an esaterako, Blitz etxe okupatuaren 20. urteurrenean jo zuten. 2008an ere beste kontzertu bat emateko elkartu ziren beste behin ere.
Sobietar Batasuneko historia (1927-1953)
1927-1953 bitarteko Sobietar Batasuneko historiak Iosif Stalinen agintaldia hartzen du, estalinismoa ezarri zuenetik bera hil zen arte. Sobietar Batasuneko historiaren une nagusia da, hiru hamarkada horietan zehar taxutu baitzen, bai alor politikoan bai ekonomikoan, sobietar sistema. Stalinen aroko elementu adierazgarrienetako batzuk, baina (masa terrorea, esaterako), 1953 ondoren desagertu ziren.
Ez dago ukatzerik herrialdea Stalinen gidaritza hertsiaren pean egon zen hiru hamarkada horietan SESBk hazkunde ekonomiko handia izan zuela. Hori bai, biztanleriaren egundoko pairamenaren lepotik egin zen hazkunde hori, eta ondoko belaunaldiei zama ekonomiko ikaragarria utzirik: baliabideak agorturik, ingurugiroa hondaturik. Bigarren Mundu Gerrak, bestalde, munduko herrialde ahaltsuenen artean kokatu zuen SESB.
Agintera iristeko borroka
Lenin 1924 hil zen. Berehala borroka gogor bat hasi zen boltxebikeen bi buruzagi nagusien artean: Trotski eta Stalin. Hasieran, Stalinek beste buruzagi batzuen babesa izan zuen, Zinoviev eta Kamenevena, esate baterako. Lehia horretan bi eztabaidagai nagusi izan ziren: batetik, sozialismoa herrialde batean bakarrik eraikitzea, Stalinek nahi zuen bezala, eta, bestetik, Politika Ekonomiko Berria (PEB), zeina, Trotskiren aburuz, bertan behera utzi behar baitzen, estatalizatze eta industrializatze orokorraren mesederako.
Borroka horretan Stalin atera zen garaile. Trotski Alderdi Komunistatik bota zuten 1927an. Nolanahi ere, Stalinek, aurrerago, bere egin zituen aurkarien proiektu ekonomikoak eta, beraz, baztertzen joan zen, pixkana-pixkana, PEB delakoa, lehenagoko gerrako komunismoa gogorarazten zuten formulen mesedetan.
Stalin aginpidean gero eta sendoago zegoen bitartean, eztabaida asko sortu zen, hark boltxebikeen hasierako egitasmoekin zuen harremana zela-eta. Gutxienez bi azalpen eman ziren horri buruz. Lehenengoaren arabera, artean bizi-biziak eta arrazionalak ziruditen harreman asko, nabarmen, bat-batean eta ustekabean endekatzea eragin zuen Stalin agertu izanak. Bigarren azalpenaren arabera, berriz, nekez egongo zen Stalin aginpidean Leninek 1917-1922 bitartean hartu zituen neurri autoritario, hierarkiazale eta zapaltzaileetako asko hartu izan ez balitu.
Alde batera, estatu sobietarraren historiaren lehehengo urteetan gertatuak kontuan izan gabe, Stalin aginpidean sendo egotea ulertezina den bezala, ez litzateke zuzena esatea ere Stalin zela Leninek bilbatu zuen politika moldearen emaitza posible bakarra. Eta, ororen gainetik, ez da ahaztu behar zer nolako arrastoa utzi zuten gertaera haietan porrot ekonomikoek (PEB plangintza ez baitzen aurreikusitako emaitzak ematen ari) eta SESBri kanpotik egiten zitzaion setio galgarria.
Industrializazioa, kolektibizazioa eta zapalketa
Stalinen politikek aldaketa ekonomiko handiak eragin zituzten; handiena, plangintza zentralizatua izan zen, zeinak, hasi eta denbora gutxira, izugarri kontzentratu baitzuen erabakiak hartzeko agintea. Sistema horrek, aldaketak aldaketa, 1980 arte iraun zuen. Plangintza zentralizatuak, orohar, berehala eman zituen fruituak: hazkunde ekonomiko handia. Eta hazkunde horren babesean neurri zorrotz gehiago hartu zen, lanaren etekina handitzearen alde. Industria astuna aurreratzeko ere ahalegin handia egin zen, 1928 eta 1940 bitartean produkzioa laukoizteraino, baina biztanleen bizi baldintzak batere hobetu gabe.
Baserritarrek sufritu zuten gehien: PEBk utzitako ekonomia pribatuaren azken hondakinak ezeztatu ondoren, produkzio bitartekoak kolektibizatzera behartu zituzten, bortxaz. Ondorio horiek gorabehera, plangintza zentralizatuak eta kolektibizazioak baliabideak xahutu zituzten, eta sekulako hondamen ekologikoa eragin zuten.
Stalin boterean sendotu zenean, ez zen gehiago barne eztabaidarako aukerarik izan Alderdi Komunistaren barruan. Bien bitartean zapalkuntza neurri gogorrak hartu ziren, buruzagi boltxebikeak berak ere hilez. Baina ez buruzagiak bakarrik; errepresioa alde guztietara zabaldu zen. Batzuen ustez, 1936-1950 bitarteko zapalketa politikoak hamar milioi inguru hildako utzi zituen. Biktima horietako asko arazo nazionalak zeuden tokietan gertatu ziren.
Bigarren Mundu Gerra
1939an, eta Hitlerren Alemaniaren aldera hurbiltzeko zenbait saio egin ondoren, Alemaniak eta Sobietar Batasunak itun bat izenpetu zuten, Molotov-Ribbentrop Ituna deitua. Itun hori baliaturik, hiru Herrialde Baltikoak hartu zituen Sobietar Batasunak. Bien bitartean, Stalinek garbiketa gogorra egin zuen goi karguko militarren artean, eta asko murriztu zuen horrela armadaren erresistentzia ahalmena.
Handik hara, beraz, gerrak beste norabide bat hartu zuen: Stalingrad eta Kurskeko guduetan, adibidez, sobietarrak atera ziren garaile. Garaipen horietan SESBren industria militarraren indarberritzeak bezainbesteko garrantzia izan zuen kanpoko laguntzak, Estatu Batuen laguntzak bereziki. 1944an Leningrad inguruan ezarririk zegoen setioa haustea lortu zuten, eta hurrengo urtean Alemaniako hiriburua, Berlin, hartu zuten. Hala bada, SESB garaile atera zen Bigarren Mundu Gerran, baina garesti ordaindu zuen garaipena: 15 milioi herrikide galdu zituen, eta guztiz hondaturik geratu ziren ekonomia egiturak.
Stalinen azken urteak
Nazioarteko gainerako herrialdeei buruz, SESB indarturik atera zen mundu gerratik. Jalta eta Potsdamgo Potsdamgo hitzarmenak zirela-eta, SESBren itzalpean geratu ziren Erdialdeko Europako eta Balkanetako herrialdeak. Hala, Alemaniako Errepublika Demokratikoa, Polonia, Txekoslovakia, Hungaria, Errumania eta Bulgaria sobietar blokearen barruan geratu ziren; SESB, beraz, herrialde horien sartaldeko mugaren zaintzaile bihurtu zen. Garrantzi handiko beste gertaera bat Txinan iraultza nagusitzea izan zen, Ekialde Urruneraino hedatu baitzen Sobietar Batasunaren eragina.
Alde on horiek guztiek, baina, alde txarrik ere ekarri zuten, handik hara SESBk aurrez aurre izan baitzuen munduan zen beste herrialde ahaltsuena: Estatu Batuak, alegia. Hori zela eta, izugarri handitu zen sobietarren gastu militarra, ekonomiaren aurreramenduaren kaltean. Ekonomia suspertzea izan zen, hain zuzen, 1945etik aurrera egin ziren politiketako askoren helburua, gerran hondaturiko azpiegiturak osatze aldera. Hartara, bost urteko plan handizale bat prestatu zen, diziplina neurri gogorrekin batera. Industria astuna berehala bizkortu bazen ere, nekazaritza produkzioak eta kontsumorako ondasunen produkzioak ez zuten aurrerabiderik egiterik izan.
Stalinen heriotza arteko urteetan ez zen politika askatzeko zantzurik txikiena sumatu. Errusiar nazionalismoa indartuz joan zen, gerraren ondorioz SESBren mende geratu ziren lurraldeak sobietartzeko prozesua gauzatu bitartean.
Abbey Dawn
Abbey Dawn Avril Lavigne kanadar abeslariaren arropa marka da. Bere arropa propioa diseinatu eta saltzen du, bai emakume bai gizonentzat. Rock arropa urbanoa eta koloretsua da gehienbat, hirietako gazteei zuzendua.
Espainian Abbey Dawn dendak Madrilen eta Bartzelonan aurki daitezke. Hala ere, beste lekuetan bizi den edonork eros dezake Abbey Dawn arropa www.abbeydawn.com webgunearen bidez.
What The Hell abestiaren bideoan Abbey Dawn arropa markaren autopromozioa egin zuen Avril Lavignek, denda batean berak diseinatutako jantziak salgai ikus zitezkeelarik. Smile abestiaren bideoan ere, Abbey Dawn ageri da, berak diseinatutako arropak daramatza jantzirik eta.
2011ko ekainean, Avril Lavignek kamiseta berezi bat jarri zuen salgai Abbey Dawn online denda ofizialean. Hartan, "AD Love Japan" ageri zen idatzita. Kamiseta honen salmentekin lortutako diru guztia Japoniako 2011ko lurrikararen biktima izandako milaka haurrei emango zitzaiela esan zuen abeslari kanadarrak.
Duela gutxi, Avril Lavigne bere zapata propioak diseinatzen hasiko dela esan da. Abbey Dawnen laster aurkituko dira eskuragarri, beraz.
Kanpo estekak
Avril Lavigne
Voyenne
Voyenne Frantziako udalerri bat da Aisne departamenduan dagoena, Frantzia Garaia eskualdean. 2013an biztanle zituen.
Biztanleria
2007an udalerrian erroldatutako biztanleak 281 ziren. Familiak 102 ziren, horien artean 20 pertsona bakarrekoak ziren (4 bakarrik bizi ziren gizonak eta 16 bakarrik bizi ziren emakumeak), 37 seme-alabarik gabeko familiak ziren, 37 seme-alabarik gabeko bikoteak ziren eta 8 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Etxebizitza
2007an 127 etxebizitza zeuden, 108 familiaren etxebizitza nagusia ziren, 9 bigarren erresidentzia ziren eta 10 hutsik zeuden. 123 etxeak ziren eta 2 apartamentuak ziren. 108 etxebizitza nagusietatik 73 bere jabearen bizilekua ziren, 32 alokairuan okupaturik zeuden eta 3 doan lagata zeuden; 1ek gela bat zuen, 6 etxek bi zituzten, 14 etxek hiru zituzten, 27 etxek lau zituzten eta 59 etxek bost zituzten. 64 etxek euren parking plaza propioa zuten azpian. 54 etxetan ibilgailu bat zegoen eta 41 etxetan bat baino gehiago zituzten.
Biztanleria-piramidea
2009an sexu eta adinaren araberako biztanleria-piramidea hau zen:
Ekonomia
2007an lan egiteko adina zuten pertsonak 180 ziren, horien artean 115 aktiboak ziren eta 65 inaktiboak ziren. 115 pertsona aktiboetatik 93 lanean zeuden (55 gizon eta 38 emakume) eta 22 langabezian zeuden (8 gizon eta 14 emakume). 65 pertsona inaktiboetatik 17 erretiraturik zeuden, 23 ikasten zeuden eta 25 "bestelako inaktibo" gisa sailkaturik zeuden.
Diru sarrerak
2009an Voyenne udalerrian 118 unitate fiskal zeuden, 281,5 pertsonek osaturik. Pertsona bakoitzeko diru-sarrera fiskalaren mediana urteko 17.006 euro zen.
Ekonomia jarduerak
2007an zeuden 7 komertzioetatik, 1 erauzte enpresa zen, 1 bestelako produktu industrialen fabrikazioko enpresa zen, 1 ibilgailuen saltze eta konpontze enpresa zen, 1 garraio enpresa zen, 1 ostalaritza eta jatetxe enpresa zen, 1 finantziazio enpresa zen eta 1 zerbitzu enpresa zen.
2000. urtean Voyenne udalerrian 4 nekazaritza-ustiategi zeuden, 920 hektarea erabiltzen.
Hezkuntza eta osasun ekipamenduak
2009an inguruko herriekin osatutako barreiatutako lehen-hezkuntzako eskola bat zegoen.
Gertuen dauden herriak
Diagrama honek gertuen dauden herriak erakusten ditu.
Hôpital-Saint-Louis (Paris)
Hôpital-Saint-Louis (40), Frantziako Paris hiriburuan dagoen auzo bat da, Entrepôt (10) barrutian. 1999ko erroldaren arabera 29.870 biztanle zituen.
Izena auzo honetan dagoen Hôpital Saint-Louis eraikinari zor dio.
Notropis imeldae
Notropis imeldae Notropis generoko animalia da. Arrainen barruko Actinopterygii klasean sailkatzen da, Cyprinidae familian.
Montesa
Montesa Valentziako Erkidegoko udalerria da, Costera eskualdean eta Valentziako probintzian kokatua.
2011ko urtarrilaren 1eko erroldan, 1.339 biztanle zituen.
Kerry Center
Kerry Center (txineraz: 嘉里中心), Txinako Herri Errepublikako Tianjin udaltasunean eraikitzen dagoen bulego etxe orratza da. Eraikuntza lanak 2015ean amaitzen direnean, egiturak 330 metro eta 71 solairu izango ditu.
Eraikuntza
2011n lehen harria jarri zen eta ondoren zulaketa eta zimendatze lanak hasi ziren
Radulinopsis derjavini
Radulinopsis derjavini Radulinopsis generoko animalia da. Arrainen barruko Cottidae familian sailkatzen da.
Perovskita (egitura)
Perovskita egitura zenbait materialek duten egitura mota bat da, kaltzio titanio oxidoak (CaTiO3) duenaren parekoa dena. Bere formula orokorra XIIA2+VIB4+X2−3 da, oxigenoa aurpegien erdian izanik. Perovskiten izendapena izen bera duen mineraletik dator. Mineral hori Ural mendietan aurkitu zuen lehen adiz Gustav Rose ikertzaileak, 1839an, eta Lev Perovski errusiar mineralogoaren ohorez eman zion izena.
Ezaugarriak
Perovskitek, beren egiturarengatik ezohiko propietateak dituztenez, interes handiko materialak dira. Gaur egungo garapen teknologikorako eta etorkizuneko eskaera sozialak asetzeko ikerkuntzan perovskitazko materialak interes eta aplikazio asko dituzte: laserretan, elektrodo katalitikoetan, eguzki zeluletan eta memoriazko gailuetan (ordenagailuetan) erabiltzen hasi dira.
Perovskitek ABO3 egitura dute non A eta B metalak diren eta O oxigenoa den. Oxigenoa duten perovskitak oso ohikoak izan arren fluorrezko (KNiF3) eta metalezko perovskitak ere badaude. Normalean A bolumen handiko katioi bat izaten da eta B tamaina txikiagoko katioia. Kristaletan polarizazio egonkor bat aurkitzen da, dipoloak daude kristal barnean. Honek material ferroelektrikoak (eremu elektriko baten menpe ioiak mugitzea, fenomeno itzulgarria eremu magnetikoa kentzean) eta piezoelektrikoak (efektu bera eremu magnetiko baten menpe jarri ordez presiopean jarriz) izatea eragiten du. Ondorioz energia mekanikoa energia elektrikoan bilakatzen dute eta alderantziz. Horregatik aplikazio asko dituzte: mikrofonoetan, itsaspeko sonarretan, bibrazio sentsoreetan, ultrasoinuen transduktoreetan, bozgorailuetan, etab.
Gilen I.a Konkistatzailea
Gilen I.a Konkistatzailea (Falaiseko gaztelua, Normandia, c. 1028 - Rouen, Normandia, 1087ko irailaren 9a) 1035 eta 1087 bitartean Normandiako dukea (Gilen I.a izenarekin) eta 1066 eta 1087 bitartean Ingalaterrako erregea izan zen.
Bizitza
Normandiako Roberto I.a dukearen sasiko semea zen. Hark bere oinordeko izendatu zuen, baina 1047 arte ezin ezarri ahal izan zuen agintea Normandian. Frantziako Henrike I.a garaitu zuen (1054). Ingalaterrako Eduardo Aitorlearen lehengusua zen, eta hark 1051n bere oinordeko izendatu zuen, baina Harold II.a Hastingseko guduan garaitu ondoren (1066) hartu zuen erregetza. Erregetza gogorra ezarri zuen, feudalismoa finkatuz eta administrazio eraginkorra antolatuz, betiere Eliza laguntzaile zuela. Ingalaterran eta Normandian gertatu ziren matxinadei aurre egin behar izan zien.
Serra da Saudade
Serra da Saudade Brasilgo udalerri bat da, Minas Gerais estatuan kokatua. biztanle ditu 0 km²ko eremuan.
Vregny
Vregny Frantziako udalerri bat da Aisne departamenduan dagoena, Frantzia Garaia eskualdean. 2013an biztanle zituen.
Biztanleria
2007an udalerrian erroldatutako biztanleak 94 ziren. Familiak 36 ziren, horien artean 4 pertsona bakarrekoak ziren (4 bakarrik bizi ziren gizonak), 20 seme-alabarik gabeko familiak ziren eta 12 seme-alabarik gabeko bikoteak ziren.
Etxebizitza
2007an 41 etxebizitza zeuden, 37 familiaren etxebizitza nagusia ziren eta 4 hutsik zeuden. Etxebizitza guzti hauek 41etxeak ziren. 37 etxebizitza nagusietatik 33 bere jabearen bizilekua ziren, 3 alokairuan okupaturik zeuden eta 1 doan lagata zegoen; 1ek bi gela zituen, 1ek hiru zituen, 8 etxek lau zituzten eta 27 etxek bost zituzten. 35 etxek euren parking plaza propioa zuten azpian. 13 etxetan ibilgailu bat zegoen eta 22 etxetan bat baino gehiago zituzten.
Biztanleria-piramidea
2009an sexu eta adinaren araberako biztanleria-piramidea hau zen:
Ekonomia
2007an lan egiteko adina zuten pertsonak 62 ziren, horien artean 52 aktiboak ziren eta 10 inaktiboak ziren. 52 pertsona aktiboetatik 50 lanean zeuden (26 gizon eta 24 emakume) eta 2 langabezian zeuden (2 gizon). 10 pertsona inaktiboetatik 5 erretiraturik zeuden, 3 ikasten zeuden eta 2 "bestelako inaktibo" gisa sailkaturik zeuden.
Ekonomia jarduerak
2007an zeuden 2 komertzioetatik, 1 finantziazio enpresa zen eta 1 higiezinen enpresa zen.
2009an norbanakoentzat zegoen zerbitzu bakarra higiezinen agentzia zen.
2000. urtean Vregny udalerrian 3 nekazaritza-ustiategi zeuden.
Gertuen dauden herriak
Diagrama honek gertuen dauden herriak erakusten ditu.
Sant Roceko geltokia
Sant Roc Bartzelonako metroa eta Bartzelonako tranbiaren geltoki bat da, Badalona udalerrian dago.
Geltokia 1985en inauguratu zen.
Amblin'
Amblin' 1968ko Steven Spielberg estatubatuar zinema zuzendariak zuzendutako amodiozko drama laburmetrai film bat da. Spielbergen 35 mm-ko lehenbiziko filma izan zen. Laburmetraiak 26 minutu irauten ditu.
1960ko hamarkadaren bigarren erdialdeko hippie kultur edo gazte mugimenduan girotua dago. Film honek Spielbergek sortu zuen Amblin Entertainment ekoiztetxeari izen eman zion.
Filmak isiltasuna errekurtso modura erabiltzen du, honi gitarra akustikoaren doinuak hasieratik amaieraraino lagunduz.
Argumentua
Mutil eta neska gazte (Richard Levin eta Pamela McMyler) batzuk basamortuan ezagutu eta elkarrekin bidaiatzea erabakiko dute. Basamortutik abiatu eta Kaliforniako kostaldera autostop eginez bidaiatuko dute, baina berezitasun batekin, elkarri hitz egin gabe.
Neskak mutila hippie bat dela uste du eta harekiko erakarpena sortuko zaio, horregatik drogak probatzea eta lo-zakuan sexu harremanak izateaz irakokiko dio. Ondoren, bi gazteak hondartza paradisiko batera iritsi eta bertan mutilak surf taila batekin olatuetan barna ibiliko da, neskak une hori mutilaren gitarra kaxa arakatzeko aprobetxatuko du. Mutilak dituen objetuen artean hippiekin zerikusia duen ezer ez dagoela ikustean harengatik lilura galdu eta abandonatu egingo du.
Asteazkenez hasitako urte arrunt
Honako hau asteazkenez hasitako urte arrunt bati dagokion egutegia da. Adibidez, 2003. urtea.
Juan Landa (margolaria)
XVI. mendean jaio zen barrokoko ideiak zituen margolaria izan zen. Bere ikasketak Pedro de Alzoko eta Oskarizeko tailerretan egin zituen eta bere talentuaren ondorioz, Iruñeko margolari oso baloratua bihurtu zen garai kontraerreformistan, batez ere parrokientzat egin zituen bere zerbitzuengatik eta baita ere bere teknikarengatik (naturalismoa, argitasun efektuak, tenebrismoa eta beste teknika batzuk erabiltzen zituen).
Asteazkenez hasitako urte arrunt
(Urte arrunta 365 egunez osatuta dagoena da -- beste nolabait esanda, bisurtea ez dena.)